সত্যজিৎ রায়ের প্রাপ্ত পুরস্কার এবং মনোনয়ন তালিকা

**সত্যজিৎ রায়** ; (২ মে, ১৯২১&nbsp;– ২৩ এপ্রিল, ১৯৯২) একজন ভারতীয় চলচ্চিত্র নির্মাতা, চিত্রনাট্যকার, শিল্প নির্দেশক, সঙ্গীত পরিচালক এবং লেখক যিনি বিংশ শতাব্দীর অন্যতম শ্রেষ্ঠ চলচ্চিত্র নির্মাতাদের একজন হিসেবে বিবেচিত। রায় ভারতের সর্বোচ্চ চলচ্চিত্র পুরস্কার দাদাসাহেব ফালকে পুরস্কার (১৯৮৪) এবং ভারতের সর্বোচ্চ বেসামরিক পুরস্কার  ভারত রত্ন (১৯৯২) সহ অনেক পুরস্কার ও সম্মানে ভূষিত হন। তিনি ফ্রান্সের সর্বোচ্চ সম্মানসূচক পদক ন্যাশনাল অর্ডার অব দ্য লেজিওঁ অফ অনারের (১৯৮৭) কমান্ডার সম্মাননা এবং ৬৪তম একাডেমি পুরস্কারে একটি সম্মানসূচক পুরস্কারে ভূষিত হন।

তাঁকে বিশ্ব চলচ্চিত্রের অন্যতম শ্রেষ্ঠ চলচ্চিত্র নির্মাতা হিসাবে গণ্য করা হয়, রায় ১৯৫৫ সালে *[[পথের পাঁচালী]]* চলচ্চিত্রের মাধ্যমে পরিচালক হিসাবে তার অভিষেক ঘটান। চলচ্চিত্রটি সমালোচকদের প্রশংসা পায় এবং বিভিন্ন পুরস্কার অনুষ্ঠান ও চলচ্চিত্র উৎসবে শ্রেষ্ঠ চলচ্চিত্র বিভাগে পুরস্কার অর্জন করে, তন্মধ্যে ৩য় জাতীয় চলচ্চিত্র পুরস্কার (১৯৫৫), ৭ম বার্লিন আন্তর্জাতিক চলচ্চিত্র পুরস্কার (১৯৫৭), ১ম সান ফ্রান্সিসকো আন্তর্জাতিক চলচ্চিত্র উৎসব (১৯৫৭) উল্লেখযোগ্য। *পথের পাঁচালী* ৯ম কান চলচ্চিত্র উৎসবে (১৯৫৬) "শ্রেষ্ঠ মানবিক দলিল" (প্রিক্স দু দকুমেন্ট হুমাইন) পুরস্কারে ভূষিত হয়। রায় তার চার দশকের কর্মজীবনে মোট পঁয়ত্রিশটি জাতীয় চলচ্চিত্র পুরস্কার অর্জন করেন। তার*পথের পাঁচালী*, *[[অপুর সংসার]]* (১৯৫৯), *[[চারুলতা]]* (1964), *[[গুপী গাইন বাঘা বাইন]]* (১৯৬৮), *[[সীমাবদ্ধ]]* (১৯৭১), ও *[[আগন্তুক]]* (১৯৯১) এ ছয়টি চলচ্চিত্র শ্রেষ্ঠ ফিচার চলচ্চিত্রের পুরস্কার অর্জন করে। তিনটি চলচ্চিত্র*[[জলসাঘর (চলচ্চিত্র)|জলসাঘর]]* (১৯৫৮), *[[অভিযান (চলচ্চিত্র)|অভিযান]]* (১৯৬২), ও *[[প্রতিদ্বন্দ্বী]]* (১৯৭০)এ তিনটি চলচ্চিত্র দ্বিতীয় শ্রেষ্ঠ ফিচার চলচ্চিত্রের পুরস্কার এবং *[[মহানগর (চলচ্চিত্র)|মহানগর]]* (১৯৬৩) চলচ্চিত্রটি তৃতীয় শ্রেষ্ঠ ফিচার চলচ্চিত্র হিসাবে সাব্যস্ত হয়। ১৯৬১ সালে নোবেল বিজয়ী রবীন্দ্রনাথ ঠাকুরের ওপর নির্মিত তাঁর তথ্যচিত্র লোকার্নো ও মন্টেভিডিও চলচ্চিত্র উৎসবে পুরস্কার এবং নন-ফিচার চলচ্চিত্র বিভাগে জাতীয় পুরস্কার পেয়েছিল। তাঁর হিন্দি চলচ্চিত্র *[[শতরঞ্জ কে খিলাড়ি (চলচ্চিত্র)|শতরঞ্জ কে খিলাড়ি]]* (১৯৭৭) হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং সেরা পরিচালকের ফিল্মফেয়ার পুরস্কার জিতেছিল। রায়ের *[[অপু ত্রয়ী]]* (১৯৫৫-৫৯),- *পথের পাঁচালী*, *[[অপরাজিত (চলচ্চিত্র)|অপরাজিত]]* (১৯৫৬) এবং *অপুর সংসার* (১৯৫৯), ২০০৫ সালে *[[টাইম (পত্রিকা)|টাইম]]* পত্রিকার সর্বকালের ১০০ চলচ্চিত্র তালিকায় স্থান পেয়েছিল।

রায় তাঁর পরিচালনার জন্য ২১ টি পুরস্কার জিতেছিলেন, এর মধ্যে রয়েছে সাতটি বাংলা চলচ্চিত্র সাংবাদিক সমিতি পুরস্কার (বিএফজেএ), ছয়টি ভারতীয় জাতীয় চলচ্চিত্র পুরস্কার, বার্লিন আন্তর্জাতিক চলচ্চিত্র উৎসবে দুটি সিলভার বিয়ার এবং সান ফ্রান্সিসকো আন্তর্জাতিক চলচ্চিত্র উৎসবে দুটি গোল্ডেন গেট পুরস্কার। পরিচালনার পাশাপাশি রায় একজন সংগীত রচয়িতা ছিলেন এবং বেশ কয়েকটি চলচ্চিত্রের চিত্রনাট্য, গীত এবং সংলাপও লিখেছিলেন। চিত্রনাট্য রচনার জন্য, ১৯৯৪ সালে একটি মরণোত্তর পুরস্কার সহ, তিনি বারোটি পুরস্কার জিতেছিলেন। এছাড়াও তিনি মূল গল্প ধারণার জন্য একটি পুরস্কার, সংলাপ রচনার জন্য সাতটি পুরস্কার, সংগীত রচনার জন্য পাঁচটি পুরস্কার এবং গীতি রচনার জন্য দুটি পুরস্কার জিতেছিলেন।

রায় আন্তর্জাতিক চলচ্চিত্র উৎসব ও বিশ্ববিদ্যালয় থেকে বিভিন্ন পুরস্কার ও সম্মাননা লাভ করেছেন। পুরস্কারের মধ্যে ৯ম শিকাগো আন্তর্জাতিক চলচ্চিত্র উৎসব (১৯৭৩), ২৮তম বার্লিন আন্তর্জাতিক চলচ্চিত্র উৎসব (১৯৭৮), ১১তম মস্কো আন্তর্জাতিক চলচ্চিত্র উৎসব (১৯৭৯), ৩৫তম কান চলচ্চিত্র উৎসব (১৯৮২), ৩৯তম ভেনিস আন্তর্জাতিক চলচ্চিত্র উৎসব (১৯৮২), ৪র্থ টোকিও আন্তর্জাতিক চলচ্চিত্র উৎসব (১৯৯১), এবং ৩৫তম সান ফ্রান্সিসকো আন্তর্জাতিক চলচ্চিত্র উৎসব (১৯৯২) উল্লেখযোগ্য। তিনি রয়েল কলেজ অফ আর্ট থেকে একটি সম্মানসূচক ডক্টরেট ডিগ্রি (১৯৭৪), অক্সফোর্ড বিশ্ববিদ্যালয় থেকে একটি ডক্টর অফ লেটারস (১৯৭৮), ব্রিটিশ ফিল্ম ইন্সটিটিউট ফেলোশিপ (১৯৮৩), এবং দুইটি সংগীত নাটক একাডেমি (১৯৫৯, ১৯৮৬) পুরস্কারে ভূষিত হন।

## সম্মাননা পুরস্কার
নিম্নের তথ্যছকটিতে প্রখ্যাত ভারতীয় চলচ্চিত্রকার সত্যজিৎ রায়ের অর্জিত পুরস্কারগুলিকে তলিকাভুক্ত করা হল। এই পুরস্কারগুলিতে তার কাজ ও দৃষ্টিভঙ্গি সম্বন্ধে সারা বিশ্বের সমলোচকদের আগ্রহ ও প্রশংসার পরিচয় পাওয়া যায়।

## চলচ্চিত্র পুরস্কার

### বার্ষিক চলচ্চিত্র পুরস্কার

#### বাংলা চলচ্চিত্র সাংবাদিক সমিতি পুরস্কার

১৯৩৭ সালে প্রতিষ্ঠিত বাংলা চলচ্চিত্র সাংবাদিক সমিতি  দ্বারা প্রতিবছর বেঙ্গল ফিল্ম জার্নালিস্টস অ্যাসোসিয়েশন পুরস্কার দেওয়া হয়, এটি বিএফজেএ পুরস্কার নামে পরিচিত। রায় রায় তাঁর নির্মিত চলচ্চিত্রের মধ্যে ষোলটির জন্য উনত্রিশটি পুরস্কার এবং অন্য দুই পরিচালক নিত্যানন্দ দত্ত এবং সন্দীপ রায়ের দুটি চলচ্চিত্রের জন্য তিনটি পুরস্কার জিতেছিলেন।

#### বোদিল পুরস্কার

১৯৪৮ সালে প্রতিষ্ঠিত, ডেনিশ ফিল্ম সমালোচক সমিতি প্রতিবছর কোপেনহেগেনের একটি অনুষ্ঠানে  বোদিল পুরস্কার উপস্থাপিত করে। রায় দুটি পুরস্কার পেয়েছিলেন।

#### ব্রিটিশ একাডেমি চলচ্চিত্র পুরস্কার

ব্রিটিশ একাডেমি চলচ্চিত্র পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) আয়োজিত একটি বার্ষিক অনুষ্ঠান। রায় তিনটি মনোনয়ন পেয়েছিলেন।

#### ফিল্মফেয়ার পুরস্কার

প্রতি বছর দ্য টাইমস গ্রুপ বলিউড চলচ্চিত্রের জন্য ফিল্মফেয়ার পুরস্কার  উপস্থাপন করে। রায় দুটি পুরস্কার পেয়েছিলেন।

#### জাতীয় পর্যালোচনা বোর্ড
১৯০৯ সালে প্রতিষ্ঠিত, মোশন পিকচারের জন্য জাতীয় পর্যালোচনা বোর্ড প্রতি বছর জাতীয় পর্যালোচনা পুরস্কার প্রদান করে। রায় চারটি পুরস্কার অর্জন করেন।

#### জাতীয় চলচ্চিত্র পুরস্কার

চলচ্চিত্র উৎসব অধিদপ্তর বার্ষিক অনুষ্ঠানে, প্রদত্ত বছরে, ভারতীয় চলচ্চিত্রের সেরা চলচ্চিত্রগুলিকে সম্মান জানাতে ভারতীয় জাতীয় চলচ্চিত্র পুরস্কার উপস্থাপন করে। রায় তাঁর পঁচিশটি চলচ্চিত্রের জন্য পঁয়ত্রিশটি পুরস্কার এবং তাঁর পুত্র সন্দীপ রায় পরিচালিত একটি চলচ্চিত্রের জন্য মরণোত্তর পুরস্কার পেয়েছিলেন। তিনি সেরা পরিচালক হিসেবে সর্বোচ্চ সংখ্যক পুরস্কার (ছয়) জিতেছেন।

#### অন্যান্য বার্ষিক চলচ্চিত্র পুরস্কার

### আন্তর্জাতিক চলচ্চিত্র উৎসবে পুরস্কার

#### বার্লিন আন্তর্জাতিক চলচ্চিত্র উৎসব

১৯৫১ সালে প্রতিষ্ঠিত, বার্লিন আন্তর্জাতিক চলচ্চিত্র উৎসব হল জার্মানির বার্লিনে অনুষ্ঠিত একটি বার্ষিক চলচ্চিত্র উৎসব। একে বার্লিনালও বলা হয়। রায় তাঁর সাতটি ছবির জন্য নয়টি পুরস্কার এবং তিনটি মনোনয়ন পেয়েছিলেন। একাধিকবার সেরা পরিচালকের রৌপ্য ভল্লুক জেতা চার পরিচালকের মধ্যে তিনি একজন। তিনি সেরা চলচ্চিত্রের স্বর্ণ ভল্লুকের জন্য সর্বাধিক সংখ্যক মনোনয়ন (সাত) পেয়েছিলেন।

#### কান চলচ্চিত্র উৎসব

মূলত ১৯৩৯ সালে অনুষ্ঠিতব্য, কিন্তু পরবর্তীকালে ১৯৪৬ সালে অনুষ্ঠিত কান চলচ্চিত্র উৎসব ফ্রান্সের কান শহরে অনুষ্ঠিত একটি বার্ষিক চলচ্চিত্র উৎসব। রায় এখানে তাঁর চারটি চলচ্চিত্রের জন্য দুটি পুরস্কার এবং চারটি মনোনয়ন অর্জন করেছিলেন।

#### সান ফ্রান্সিসকো আন্তর্জাতিক চলচ্চিত্র উৎসব

সান ফ্রান্সিসকো ফিল্ম সোসাইটি দ্বারা সংগঠিত এবং ১৯৫৭ সালে প্রতিষ্ঠিত, সান ফ্রান্সিসকো আন্তর্জাতিক চলচ্চিত্র উৎসব "আমেরিকার দীর্ঘতম চলমান চলচ্চিত্র উৎসব" হিসাবে পরিগণিত হয়েছে। এখানে রায় তাঁর দুটি ছবির জন্য চারটি পুরস্কার জিতেছিলেন।

#### ভেনিস চলচ্চিত্র উৎসব

প্রাথমিকভাবে "এসপোসিজিওন ডি'আর্ট সিনেমাটোগ্রাফিকা" নামে নামকরণ করা ভেনিস চলচ্চিত্র উৎসব ১৮তম ভেনিস বাইএনালের অংশ হিসাবে ১৯৩২ সালে প্রতিষ্ঠিত হয়েছিল। এখানে রায় তাঁর চারটি চলচ্চিত্রের জন্য পাঁচটি পুরস্কার এবং একটি মনোনয়ন পেয়েছিলেন।

#### অন্যান্য আন্তর্জাতিক চলচ্চিত্র উৎসব পুরস্কার

## তথ্যসূত্র



## বহিঃসংযোগ
* সত্যজিৎ রায়ের পাওয়া পুরস্কার

বিষয়শ্রেণী:সত্যজিৎ রায়